**CAPTURE19**

**Europol Rendvédelmi Fotópályázat 2019**

**Porolja le fényképezőgépét, jelentkezzen fotópályázatunkra és nyerjen egy két főre szóló utat Hágába, az Europolhoz!**

Profi és amatőr fotósok pályázatait várjuk, akik valamely uniós ország vagy Europollal együttműködő ország rendvédelmi szervénél vagy rendvédelmi kiadványánál dolgoznak. Minden pályázó maximum 5 fényképpel pályázhat.

Az idei évben az alábbi három kategóriában várunk fényképeket:

1. **Biztonságosabbá tesszük Európát.** Uniós rendvédelmi szervek tisztjei munka közben, egy biztonságosabb Európa megteremtésén dolgozva. Betekintés a kábítószer- és fegyverkereskedelem, embercsempészet, hamisítás elleni műveletek, illetve az e területeken szervezett képzési gyakorlatok és bemutatók kulisszái mögé. Rendvédelmi témájú fényképek elvont, panoráma és művészi formában megjelenítve.
2. **Kiberbűnözés**. A kiberbűnözés növekvő probléma és a technológia életünk minden részére hatással van. A kategória témái közé tartozhatnak a kiberbűnözőkkel, a rosszindulatú számítógépes programokkal, a dolgok internetével (Internet of Things - IoT), a digitális kriminalisztikával, kibertámadásokkal, DDoS-támadásokkal és általánosságban a technológiával kapcsolatos képek.
3. **Sokszínűség és elfogadás.** A kategória célja a sokféleség ünneplése a rendvédelem kontextusában. A központban állhat egyaránt a biztonságos Európáért dolgozók diverzitásának ünneplése, vagy a rendvédelmi szervek munkája sokszínű társadalmak szolgálatában.

Mindhárom kategória győztese egy két főre és két éjszakára szóló utazást nyer Hágába vagy Amszterdamba, egybekötve egy Europolnál tett látogatással. Amennyiben az egyik kategóriának nincs nyertese, a díjazott a másik két kategória egyikében kerül megválasztásra.

Beküldési határidő: **2019. augusztus 15.**

**Pályázni az alábbi honlapon lehet: www.europol.europa.eu**

***Fontos!***

***Az űrlapot a fotóverseny weblapján kell megküldeni***

**„B” formanyomtatvány:  
A fényképen szereplő személy hozzájárulása**

*Minden, a pályázatra benyújtott fényképen felismerhetően szereplő személynek*

*a hozzájárulása szükséges ezen formanyomtatvány kitöltésével.*

**Név:**

**E-mail:**

**Telefon:**

**Levelezési cím:**

Teljes hozzájárulásomat adom, hogy az Europol a fényképe(i)met és a hozzájuk fűzött leírásokat belső hálózatán, az interneten vagy az írott médiában felhasználja az Europol rendvédelmi fotópályázathoz, az Europol falinaptárhoz és bármely további Europol kiadványhoz.

Továbbá beleegyezem, hogy az Europol bármilyen egyéb, feladatkörébe tartozó tevékenységhez felhasználja a fényképe(ke)t, és e célból tárolja az(oka)t.

Tudomásul veszem, hogy fényképe(i)met és a hozzájuk kapcsolódó leírásokat közzététel előtt átdolgozhatják.

Hozzájárulásomat bármikor, bármilyen okból, szabadon visszavonhatom, amely esetben a fényképet jövőbeli kiadványokban nem használják. Vállalom, hogy ezen kérésemet írásban közlöm.

**Aláírás:**

**Dátum:**

***Fontos!***

***Az űrlapot a fotóverseny weblapján kell megküldeni***

**„A” formanyomtatvány:  
A fényképész joglemondó nyilatkozata**

Én, (a fénykép készítője), az Európai Rendőrségi Hivatal (jelenlegi székhelye: Eisenhowerlaan 73, 2517 KK, Hága, Hollandia („Europol”) és jogutódjai számára adományozom az alább leírt fénykép(ek) világra szóló felhasználási, sokszorosítási, adoptálási, átdolgozási, terjesztési, nyilvánosságra hozatali (vagy más által való nyilvánosságra hozatali) és nyilvános bemutatási jogát:

………………………………………………………... (képek száma)

bármilyen célra, beleértve, de nem kizárólag, az Europol falinaptárban történő felhasználást. A kétségek elkerülése végett, ez magában foglal bármely kiadványt, amelyet a jövőben a nyilvánosságnak kínálhatnak, (akár a harmadik felek, mint újság kiadók által).

Tudomásul veszem, és beleegyezem abba, hogy a fényképeket részben vagy egészben, bármikor, összetett vagy torzított formában, színesben vagy más módon, bármilyen média útján közöljék, beleértve – de nem kizárólag – a nyomtatott médiákat, a videót, és/vagy az internetet. Ez a hozzájárulás felhatalmazást jelent a fényképek bármely, bármikor történő elsődleges vagy későbbi nyilvánosságra hozatalára vagy közlésére.

Én vagyok a fényképekhez kapcsolódó összes jog egyetlen és kizárólagos tulajdonosa. Egyetlen részük sem származik vagy alapul semmilyen más munkán; egyetlen részük sem sérti semmilyen személy szerzői vagy egyéb jogát, sem a fennálló EU-s vagy nemzeti jogot. Azok Europol általi sokszorosítása, nyilvánosságra hozatala, kiállítása vagy bármilyen más, bármilyen módon történő felhasználása, semmilyen módon, sem közvetlenül, sem közvetve, nem fogja sérteni semmilyen személy jogait.

Amennyiben bármely fénykép könnyen azonosítható személyeket mutat, megadtam azok nevét, címét és telefonszámát, valamint írásos hozzájárulásukat, hogy képüket az Europol által megadott célokra felhasználják.

Lemondok minden olyan jogomról, amely bármely végtermék felügyeletére/jóváhagyására vonatkozik, valamint az Europolt felmentem bármely, a végtermék feldolgozása vagy elkészítése során előforduló torzításból, átdolgozásból vagy összetett módon való felhasználásból származó felelősség alól.

Vállalom, hogy kártalanítom és vétlennek ismerem el az Europolt bármilyen veszteség, kár, költség, díj, jogi költség, jóvátétel, ítéletben meghatározott kötelezettség, egyezség kapcsán fizetett összeg, büntetés és kiadás tekintetében, amelyeket az alábbi okokból határoznak meg számára, szabnak ki rá, vagy amelyeket az alábbi okokból szenved el: (1) bármilyen tulajdonjog vagy szerzői jog megsértése vagy bitorlása; (2) a fényképekben található bármilyen becsületsértő vagy jogellenes tartalom; (3) a magánélet megsértése vagy birtokháborítás a fényképek készítése vagy nyilvánosságra hozatala során; vagy (4) ezen kötelezettségvállalás bármilyen más módon történő megszegése.

Tudomásul veszem, hogy ez az okirat jogilag kötelező érvényű, és kijelentem, hogy szabad akaratomból írtam alá ezt a nyilatkozatot.

A FENTIEK HITELÉÜL, ezen hozzájárulási nyilatkozatot, felelősség alóli felmentést, kártalanítási és mentesítési nyilatkozatot a lent említett napon állítottam ki.

**A FÉNYKÉP KÉSZÍTŐJE**

[aláírás]

[nyomtatott név]

[Dátum]

Cím:

**A rendvédelmi szerv hozzájárulása[[1]](#footnote-1)٭**

[aláírás]

[nyomtatott név]

[beosztás]

A szervezet neve és címe:

1. ٭ Csak akkor szükséges, ha a fénykép olyan tevékenységet vagy berendezést mutat, amelyről okkal feltételezhető, hogy bizalmas. Az ellenjegyzés az Europol számára jelent biztosítékot abban a tekintetben, hogy a nyilvánosságra hozatal nem sérti a bűnüldözési szervekre vonatkozó belső/nemzeti szabályokat. [↑](#footnote-ref-1)